Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 978

d) a reaktivitás növelési korlátok túllépését. 5.2.18.0200. A védelmi és a szabályozó rendszerek közötti kapcsolatok nem befolyásolhatják hátrányosan a biztonságot. 5.2.18.0300. A szabályozó rendszer végrehajtó elemeit helyzetjelzõvel és végállás kapcsolóval kell ellátni, melyeket – lehetõség szerint – közvetlenül a végrehajtó elemeknek kell mûködtetniük. 5.2.18.0400. A szabályzó rendszer kézi mûködtetésû végrehajtó elemeinek mozgatása nem eredményezhet 0,07 $/s-nálnagyobb reaktivitás-növekedésisebességet.A reaktivitást lépésenkéntkell növelni.Egy lépés értékessége nem haladhatja meg a 0,3 $-t. 5.2.19. A fûtõelem 5.2.19.0100. A fûtõelem meghibásodási valószínûségét alacsony értéken kell tartani, továbbá biztosítani kell a nukleáris üzemanyag hûthetõségét a normál üzem, a várható üzemi események és a tervezési üzemzavarok során. A nukleáris üzemanyag tervezési határértékeit megfelelõ mértékû biztonsági tartalékkal kell meghatározni. 5.2.19.0200. A fûtõelemnek el kell viselnie az elhasználódási folyamatokból eredõ összes hatást. 5.2.19.0300. A tervekben meghatározott fûtõelem-tervezési határértékek, beleértve a megengedett hasadási termék szivárgást is, nem léphetõk túl normál üzem, várható üzemi események és tervezési üzemzavarok során. A hasadási termékek szivárgási értékét a gyakorlatilag lehetséges minimális értéken kell tartani. 5.2.19.0400. A fûtõelemeknekmeg kelltartaniuk helyzetüket és nem szenvedhetnekolyanmértékû alakváltozást,ami a várható üzemi események és tervezési üzemzavarok utáni zónahûtés elégtelenségét eredményezi. 5.2.19.0500. A fûtõelemeket olyan módon kell tervezni, hogy lehetõség legyen a szerkezetük vizsgálatára. 5.2.20. Az aktív zóna hûtése 5.2.20.0100. Minõségileg, és mennyiségileg jellemezni kell a hõfejlõdés és hõátvitel jelenségének minden létrejövõ formáját a bizonytalanságok egyidejû figyelembevételével. A hõátviteli rendszereket folyamatos üzemre, és adott hõmennyiség idõegység alatti átadására vagy elvonására kell tervezni. 5.2.20.0200. A nukleáris üzemanyag, burkolat, hûtõközeg jellemzõ hõmérsékletének meghatározásakor biztosítani kell azt, hogy a hõátadási egyensúly felborulása esetén is megfelelõ hõkapacitás-tartalék álljon rendelkezésre, ami lehetõvé teszi a károsodások elkerülését normál üzemben, várható üzemi események bekövetkezésekor és tervezési üzemzavari helyzetben. A tartalék mértékének meghatározásakor figyelembe kell venni a számítási módszerekben és kiinduló adatokban rejlõ bizonytalanságokat. 5.2.20.0300. A hûtõközeg tulajdonságaival, összetételével és tisztaságával kapcsolatos követelményeket úgy kell meghatározni, hogy a technológia más elemeivel kölcsönhatásban vagy radioaktív sugárzás hatására a hûtõközeg hõtechnikai tulajdonságai ne degradálódjanak. A megfelelõ fizikai és kémiai tulajdonságok meglétét állandóan felügyelni kell, és alkalmas eszközökkel gondoskodni kell ezeknek a tervezési határértékeken belül tartásáról. 5.2.20.0400. Fel kell készülni a hûtõközeg jelentõs mérvû elvesztésének vagy bármilyen, a hûtést csökkentõ változásnak a jelzésére, amennyiben ez a folyamat csökkenti a nukleáris létesítmény biztonságát. Az atomreaktor hûtõrendszerének tervezése 5.2.20.0500. Biztosítani kell a keletkezõ hõ elvezetését a normál üzem, várható üzemi események és tervezési üzemzavarok során a nukleáris létesítmény egész élettartama alatt, tekintet nélkül az atomreaktor üzemeltethetõségére vagy külsõ erõforrások elérhetõségére. 5.2.20.0600. Vizsgálni és azonosítani kell a hûtõközeg állapotában és összetételében a nukleáris hatások miatt bekövetkezõ lehetséges változásokat. Megfelelõ mûszaki megoldások felhasználásával vagy az aktív zóna tervezési paramétereinek megfelelõ megválasztásával gondoskodni kell az ilyen változások mérséklésérõl. 5.2.20.0700. Már a tervezéskor megfelelõ intézkedéseket kell elõirányozni a hûtõközeg szivárgásának minimalizálására és ennek meghatározott határértéken belül tartására, biztonságos összegyûjtésére, feldolgozására és tárolására. 5.2.20.0800. Biztosítani kell, hogy az atomreaktor hûtõrendszere normál üzemben, várható üzemi események bekövetkezésekor és tervezési üzemzavari helyzetben védett legyen minden olyan hatástól – beleértve a rendszer geometriáját megváltoztatókat is –, amely a hõátadási, hûtési folyamatot érintheti. Meg kell akadályozni bármilyen, a biztonsági korlátokat meghaladó hûtõközeg-kibocsátást. Az atomreaktor hûtõkörének felülvizsgálata az üzemeltetés során 5.2.20.0900. Az atomreaktor-hûtõkör szerkezeti részegységeit úgy kell megtervezni, hogy a kutatóreaktor létesítése, üzembe helyezése és üzemeltetése során a biztonság szempontjából fontos rendszerek, rendszerelemek vizsgálatát és ellenõrzését el lehessen végezni. 5.2.20.1000. Gondoskodni kell olyan ellenõrzési és vizsgálati program összeállításáról, a reaktortartály és a biztonság szempontjából fontos rendszerek, rendszerelemek anyagának megfigyelésérõl, melynek végrehajtásával meghatározható, hogy a radioaktív sugárzás, a mechanikai, termikus és vegyi igénybevétel milyen hatást vált ki a szerkezeti anyagok állapotában, és ezen keresztül a biztonság szempontjából fontos rendszerek, rendszerelemek üzemének megbízhatóságában. A hõhordozó mennyisége, pótlása és tisztítása 5.2.20.1100. Az aktív zóna hûtõrendszernek rendelkeznie kell hûtõközeg-pótlást végzõ rendszerrel, amely képes a hûtõközeg mennyiségét, térfogatát, nyomását a tervezett határértékek között tartani normál üzemben, valamint képes kismértékû hõhordozó-szivárgást pótolni, lehetõvé téve ezzel az atomreaktor normál üzemû hûtését. 5.2.20.1200. Az atomreaktor hûtõrendszerének rendelkeznie kell tisztítórendszerrel, ami a normál üzem, várható üzemi események és tervezési üzemzavarok során képes a radioaktív anyagok kivonására a hõhordozóból. 5.2.20.1300. A tisztítórendszer teljesítõképességét a fûtõelemek megengedhetõ szivárgására és a jellemzõ hûtõköri korróziós folyamatokra vonatkozó konzervatív biztonsági tartalékot magában foglaló tervezési határértékek alapján kell meghatározni. Az aktív zóna üzemzavari hûtése 5.2.20.1400. Amennyiben a kutatóreaktor biztonsági elemzései azt indokolttá teszik, a tervezési üzemzavarokra tekintettel olyan rendszereket kell kialakítani a nukleáris létesítményben, amelyek a hûtõközeg pótlás révén vagy valamilyen egyéb módon biztosítják a hatékony zónahûtést úgy, hogy a fûtõelem hûtésével kapcsolatos tervezési határértékek túllépése nem következik be, azaz:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes